**ДОХОДИ, РАЗХОДИ И ПОТРЕБЛЕНИЕ НА ДОМАКИНСТВАТА**

**ПРЕЗ 2024 ГОДИНА**

**Доходи на домакинствата**

През 2024 г. годишният общ доход средно на лице от домакинство е 12 857 лв. и нараства с 18.5% спрямо 2023 година. За последните десет години (2015 - 2024 г.) общият доход средно на лице от домакинство се увеличава 2.6 пъти.

**Таблица 1. Общ доход на лице от домакинство по източници**

|  |  |  |  |  |
| --- | --- | --- | --- | --- |
| **Източници на доходи** | **2015** | **2019** | **2023** | **2024** |
|  | **лв.** | **%** | **лв.** | **%** | **лв.** | **%** | **лв.** | **%** |
| ***Общ доход*** | ***4953*** | ***100.0*** | ***6592*** | ***100.0*** | ***10846*** | ***100.0*** | ***12857*** | ***100.0*** |
|  Брутен общ доход | 4788 | 96.7 | 6325 | 96.0 | 10499 | 96.8 | 12488 | 97.1 |
|  Работна заплата | 2726 | 55.0 | 3731 | 56.6 | 5941 | 54.8 | 7071 | 55.0 |
|  Извън работната заплата | 158 | 3.2 | 56 | 0.9 | 101 | 0.9 | 171 | 1.3 |
|  От самостоятелна заетост | 358 | 7.2 | 421 | 6.4 | 621 | 5.7 | 923 | 7.2 |
|  От собственост | 27 | 0.5 | 43 | 0.7 | 35 | 0.3 | 35 | 0.3 |
|  Пенсии | 1286 | 26.0 | 1801 | 27.3 | 3451 | 31.8 | 3863 | 30.0 |
|  Обезщетения за безработни | 20 | 0.4 | 18 | 0.3 | 28 | 0.3 | 41 | 0.3 |
|  Семейни добавки за деца | 46 | 0.9 | 82 | 1.2 | 100 | 0.9 | 111 | 0.9 |
|  Други обезщетения и помощи | 105 | 2.1 | 94 | 1.4 | 94 | 0.9 | 129 | 1.0 |
|  Регулярни трансфери от други домакинства | 60 | 1.2 | 80 | 1.2 | 128 | 1.2 | 144 | 1.1 |
|  Приходи от продажби | 30 | 0.6 | 27 | 0.4 | 49 | 0.5 | 80 | 0.6 |
|  Други приходи | 135 | 2.7 | 239 | 3.6 | 299 | 2.8 | 290 | 2.3 |
| *Изтеглени спестявания* | *147* | *х* | *238* | *х* | *423* | *х* | *437* | *х* |
| *Заеми и кредити* | *47* | *х* | *83* | *х* | *56* | *х* | *125* | *х* |

Реалните доходи[[1]](#footnote-1) на домакинствата нарастват с 15.7% през 2024 г. в сравнение с 2023 г., а индексът на реалните доходи през 2024 г. спрямо 2015 г. е 178.1%.

**Таблица 2. Индекси на реалните доходи на лице от домакинство**

|  |  |  |
| --- | --- | --- |
| **Години** |  **Години, приети за база** |  |
| **2015** | **2016** | **2017** | **2018** | **2019** | **2020** | **2021** | **2022** | **2023** | **2024** |
| 2015 | 100.0 |   |   |   |   |  |  |  |  |  |
| 2016 | 105.2 | 100.0 |   |   |   |  |  |  |  |  |
| 2017 | 111.4 | 105.9 | 100.0 |   |   |  |  |  |  |  |
| 2018 | 116.6 | 110.9 | 104.7 | 100.0 |   |  |  |  |  |  |
| 2019 | 124.0 | 117.9 | 111.3 | 106.3 | 100.0 |  |  |  |  |  |
| 2020 | 129.6 | 123.2 | 116.3 | 111.1 | 104.4 | 100.0 |  |  |  |  |
| 2021 | 138.0 | 131.2 | 123.9 | 118.3 | 111.3 | 106.5 | 100.0 |  |  |  |
| 2022 | 139.9 | 133.0 | 125.6 | 120.0 | 112.8 | 108.0 | 101.4 | 100.0 |  |  |
| 2023 | 153.9 | 146.3 | 138.1 | 131.9 | 124.1 | 118.8 | 111.5 | 110.0 | 100.0 |  |
| 2024 | 178.1 | 169.4 | 159.9 | 152.7 | 143.6 | 137.5 | 129.0 | 127.3 | 115.7 | 100.0 |

През периода 2015 - 2024 г. са регистрирани следните по-важни изменения по отношение на източниците на общия доход *средно на лице от домакинство*:

• Доходът от работна заплата през 2024 г. е 7 071 лв. и се увеличава с 19.0% спрямо 2023 г., а нарастването му в сравнение с 2015 г. е 2.6 пъти;

* Доходите от пенсии за последната година са 3 863 лева. Те нарастват с 11.9% спрямо 2023 г. и 3 пъти в сравнение с 2015 година;
* Доходите от самостоятелна заетост през 2024 г. са 923 лева. Спрямо 2023 г. нарастват с 48.6% и 2.6 пъти в сравнение с 2015 година;
* Доходът от трудова дейност извън работната заплата за последната година е 171 лв. и се увеличава спрямо 2023 г. с 69.3%, а в сравнение с 2015 г. нараства с 8.2%;
* Доходите от другите социални трансфери (обезщетения за безработни, семейни добавки за деца и други социални помощи и обезщетения) през 2024 г. са 281 лева. Те се увеличават с 26.6% спрямо 2023 г. и с 64.3% спрямо 2015 година.

В структурата на общия доход с най-висок относителен дял е работната заплата. През 2024 г. той е 55.0%, което е с 0.2 процентни пункта повече в сравнение с 2023 г. и без изменение спрямо 2015 година (виж фиг. 1).

**Фиг. 1. Относителен дял на дохода от работна заплата в общия доход на домакинствата**

Доходите от всички социални трансфери (пенсии, обезщетения за безработни, семейни добавки за деца и други социални помощи и обезщетения) формират 32.2% от общия доход на домакинствата през 2024 година.

От получените социални трансфери с най-висок относителен дял в общия доход на домакинствата са доходите от пенсии -30.0%, което е с 1.8 процентни пункта по-малко в сравнение с 2023 г. и с 4.0 процентни пункта повече в сравнение с 2015 година (виж фиг. 2).

**Фиг. 2. Относителен дял на дохода от пенсии и други социални трансфери в общия доход на домакинствата**

През 2024 г. относителният дял на доходите на домакинствата от самостоятелна заетост в общия доход на домакинствата e 7.2%, увеличава се с 1.5 процентни пункта в сравнение с 2023 г. и достига нивото си от 2015 година (виж фиг. 3).

**Фиг. 3. Относителен дял на дохода от самостоятелна заетост в
общия доход на домакинствата**

Относителният дял на дохода от трудова дейност извън работната заплата е 1.3% и се увеличава спрямо 2023 г. с 0.4 процентни пункта, а спрямо 2015 г. намалява с 1.9 процентни пункта.

**Разходи на домакинствата**

През 2024 г. българските домакинства са изразходвали 11 712 лв. средно на лице, което е с 16.6% повече в сравнение с 2023 година. За периода 2015 - 2024 г. разходите на домакинствата се увеличават 2.5 пъти.

**Таблица 3. Общ разход средно на лице от домакинство**

|  |  |  |  |  |
| --- | --- | --- | --- | --- |
| **Групи разходи** | **2015** | **2019** | **2023** | **2024** |
| **лв.** | **%** | **лв.** | **%** | **лв.** | **%** | **лв.** | **%** |
| ***Общ разход*** | ***4666*** | ***100.0*** | ***6214*** | ***100.0*** | ***10044*** | ***100.0*** | ***11712*** | ***100.0*** |
| Потребителски общ разход | 3888 | 83.3 | 5066 | 81.5 | 8216 | 81.8 | 9466 | 80.8 |
| Храна и безалкохолни напитки | 1463 | 31.4 | 1833 | 29.5 | 2987 | 29.7 | 3357 | 28.7 |
| Алкохолни напитки и тютюневи изделия | 204 | 4.4 | 261 | 4.2 | 390 | 3.9 | 452 | 3.9 |
| Облекло и обувки | 165 | 3.5 | 202 | 3.3 | 348 | 3.5 | 435 | 3.7 |
| Жилища, вода, електроенергия и горива за битови нужди | 666 | 14.3 | 836 | 13.5 | 1211 | 12.1 | 1260 | 10.8 |
| Жилищно обзавеждане и поддържане на дома | 173 | 3.7 | 231 | 3.7 | 474 | 4.7 | 570 | 4.9 |
| Здравеопазване | 248 | 5.3 | 386 | 6.2 | 610 | 6.1 | 716 | 6.1 |
| Транспорт | 331 | 7.1 | 467 | 7.5 | 744 | 7.4 | 839 | 7.2 |
| Съобщения | 202 | 4.3 | 263 | 4.2 | 415 | 4.1 | 480 | 4.1 |
| Свободно време, културен отдих и образование | 227 | 4.9 | 322 | 5.2 | 558 | 5.6 | 780 | 6.7 |
| Разнообразни стоки и услуги | 209 | 4.5 | 264 | 4.2 | 479 | 4.8 | 577 | 4.9 |
| Данъци | 231 | 5.0 | 348 | 5.6 | 554 | 5.5 | 680 | 5.8 |
| Социални осигуровки | 297 | 6.4 | 472 | 7.6 | 801 | 8.0 | 960 | 8.2 |
| Регулярни трансфери към други домакинства | 57 | 1.2 | 64 | 1.0 | 89 | 0.9 | 113 | 1.0 |
| Други разходи | 193 | 4.1 | 263 | 4.2 | 385 | 3.8 | 494 | 4.2 |
| *Влог* | *131* | *x* | *383* | *x* | *697* | *x* | *956* | *x* |
| *Изплатен дълг и даден заем* | *168* | *x* | *137* | *x* | *202* | *x* | *260* | *x* |

Относителният дял на потребителския разход от общите разходи на домакинствата намалява от 83.3% през 2015 г. на 80.8% през 2024 година.

През периода 2015 - 2024 г. се наблюдават следните промени по отношение на някои видове разходи *средно на лице от домакинство*:

* Изразходваните средства за храна и безалкохолни напитки са 3 357 лв. през 2024 г., или с 12.4% повече спрямо 2023 г. и 2.3 пъти повече в сравнение с 2015 година;
* Разходите за облекло и обувки през 2024 г. са 435 лева. В сравнение с предходната година те нарастват с 25.0%, а спрямо 2015 г. - 2.6 пъти;
* Разходите, свързани с жилището (вода, електроенергия, горива, жилищно обзавеждане и поддържане на дома), за последната година са 1 830 лева. В сравнение с 2023 г. нарастват с 8.6%, а спрямо 2015 г. се увеличават 2.2 пъти;
* За здравеопазване през 2024 г. cа изразходвани 716 лв. - със 17.4% повече от 2023 г. и 2.9 пъти повече спрямо 2015 година;
* За транспорт и съобщения през 2024 г. са похарчени 1 319 лв., което е с 13.8% повече от 2023 г. и 2.5 пъти повече спрямо 2015 година;
* Разходите за свободно време, културен отдих и образование през 2024 г. са 780 лева. В сравнение с 2023 г. те се увеличават с 39.8%, а спрямо 2015 г. - 3.4 пъти;
* През последната година разходите за данъци и социални осигуровки са в размер на 1 640 лв. и се увеличават с 21.0% в сравнение с 2023 г., а спрямо 2015 г. нарастват 3.1 пъти.

През 2024 г. относителният дял на разходите за храна и безалкохолни напитки от общия разход е 28.7%, което е с 1.0 процентни пункта по-малко в сравнение с 2023 г. и с 2.7 процентни пункта по-малко спрямо 2015 година (виж фиг. 4).

**Фиг. 4. Относителен дял на разхода за храна и безалкохолни напитки в общия разход на домакинствата**

Относителният дял на разходите, свързани с жилището, през 2024 г. е 15.7% от общия разход и намалява спрямо 2023 г. с 1.1 процентни пункта, а спрямо 2015 г. намалява с 2.3 процентни пункта (виж фиг. 5).

**Фиг. 5. Относителен дял на разхода за жилището в общия разход на домакинствата**

Делът на разходите за данъци и социални осигуровки е 14.0% от общия разход през 2024 г., което е с 0.5 процентни пункта повече в сравнение с 2023 г. и с 2.6 процентни пункта повече спрямо 2015 година.

Относителният дял на разходите за здравеопазване е 6.1%, без промяна в сравнение с 2023 г. и с 0.8 процентни пункта повече в сравнение с 2015 година.

През периода 2015 - 2024 г. делът на разходите за транспорт и съобщения в общия разход е в рамките на 11 - 12%.

**Потребление на домакинствата**

През 2024 г. настъпват промени при потреблението на основни хранителни продукти *средно на лице от домакинство* в сравнение с 2023 година. Намалява потреблението на хляб и тестени изделия - с 3.4 кг, и това на картофи - с 0.3 килограма. Най-голямо увеличение има в консумацията на безалкохолни напитки - с 11.1 литра, на плодове - с 5.8 кг, и на месо - с 2.3 килограма.

**Фиг. 6. Потребление на основни хранителни продукти
средно на лице от домакинство**

**Методологични бележки**

Данните са получени от **тримесечното** наблюдение на домакинските бюджети. Наблюдението е репрезентативно, като се използва случайна извадка от 3 060 домакинства.

**Обикновено домакинство** образуват две или повече лица, които живеят в едно жилище или в част от жилище, хранят се заедно и имат общ бюджет, независимо от това дали имат роднински връзки помежду си. Домакинство е и едно лице, което живее самостоятелно, храни се отделно и има свой отделен бюджет.

Колективните домакинства не са обект на изучаване на домакинските бюджети.

Основните показатели за доходите, разходите и потреблението се оценяват **тримесечно** и **годишно** и се представят под формата на средни величини и относителни дялове.

**Доходите** на домакинствата в пари и натура включват доходите на всички членове на домакинството от: работна заплата, пенсии, самостоятелна заетост, обезщетения за безработни, социални помощи и други. Включват се и други доходи, общи за домакинството, като регулярните или еднократните трансфери от други домакинства и продажбите на имущество.

**Разходите** на домакинствата включват разходите за храна, напитки, тютюневи изделия, жилище (вода, електроенергия, отопление, обзавеждане и поддържане), транспорт, съобщения, здравеопазване, данъци, социални осигуровки и други.

**Потребителският разход** включва разходите на домакинствата за стоки и услуги съгласно международната Класификация на индивидуалното потребление по цели (COICOP).

**Потреблението** средно на лице от домакинство представлява количествата консумирани хранителни продукти и напитки при домашни условия и не включва консумацията в заведения за обществено хранене.

Подробна информация за Наблюдението на домакинските бюджети и резултатите от него са публикувани на сайта на НСИ ([http://www.nsi.bg](http://www.nsi.bg/)) в рубрика „Доходи, разходи и потребление на домакинствата“ и в Информационна система ИНФОСТАТ.

1. Реалните доходи се изчисляват, като номиналните доходи се дефлират със средногодишните индекси на потребителските цени. [↑](#footnote-ref-1)